1. Εισαγωγή

Σύμφωνα με το άρθρο 7 παράγραφοι 1 και 5 της εσωτερικής συμφωνίας[1], η Επιτροπή παρουσιάζει, στο παρόν έγγραφο, τις εκτιμήσεις για τις αναλήψεις υποχρεώσεων, τις πληρωμές και τις συνεισφορές για την περίοδο 2011 έως 2013[2], λαμβάνοντας υπόψη τις προβλέψεις της Ευρωπαϊκής Τράπεζας Επενδύσεων (ΕΤΕπ). Οι συνεισφορές καταβάλλονται απευθείας από τα κράτη μέλη στην Ευρωπαϊκή Τράπεζα Επενδύσεων (ΕΤΕπ) για τα μέσα του 9ου και 10ου ΕΤΑ τα οποία αυτή διαχειρίζεται (επενδυτική διευκόλυνση και επιδοτήσεις επιτοκίου). Η παρούσα ανακοίνωση προβαίνει κατά συνέπεια σε σαφή διαχωρισμό μεταξύ, αφενός, των κεφαλαίων που τελούν υπό τη διαχείριση της ΕΤΕπ στο πλαίσιο του 9ου και του 10ου ΕΤΑ και, αφετέρου, των κεφαλαίων που τελούν υπό τη διαχείριση της Επιτροπής.

Το ακόλουθο διάγραμμα παρέχει μια γενική εικόνα της εξέλιξης των ακαθάριστων αναλήψεων υποχρεώσεων και πληρωμών, καθώς και προβλέψεις για τα έτη 2011-2013 (Επιτροπή και ΕΤΕπ σωρευτικά). Από αυτό προκύπτει με σαφήνεια η ανοδική διαρθρωτική τάση των αναλήψεων υποχρεώσεων και των εκταμιεύσεων από το 1997 και μετά, λόγω της επίσπευσης της εφαρμογής της βοήθειας. Όπως προβλέπεται από το 2008, η απόκλιση μεταξύ των αναλήψεων υποχρεώσεων και των πληρωμών μειώθηκε το 2009 και το 2010, αντικατοπτρίζοντας τάση σύγκλισης μεταξύ των επίπεδων πληρωμών και των επίπεδων αναλήψεως υποχρεώσεων. Το επίπεδο πληρωμών το 2010 ήταν το υψηλότερο στην ιστορία του ΕΤΑ και το επίπεδο αναλήψεως υποχρεώσεων στα τέλη του 2010 ανερχόταν στο 50% του 10ου ΕΤΑ.

Ακαθάριστες αναλήψεις υποχρεώσεων και πληρωμές των ΕΕ + ΕΤΕπ: τάση 1997-2013 [pic]

2. Δημοσιονομικές προβλέψεις για τα οικονομικά έτη 2011 έως 2013[3]

Ο ακόλουθος πίνακας παρέχει επικαιροποίηση των αναλήψεων υποχρεώσεων, των πληρωμών και των συνεισφορών, με βάση τις τελευταίες μας προβλέψεις.

2011 | 2012 | 2013 |

Αναλήψεις υποχρεώσεων[4] |

Επιτροπή | 3 250 | 3 750 | 3 900 |

ΕΤΕπ | 579 | 540 | 590 |

Πληρωμές |

Επιτροπή | 3 500 | 3 650 | 3 900 |

ΕΤΕπ | 385 | 390 | 390 |

Συνεισφορές |

Επιτροπή | 3 100 | 3 600 | 3 800 |

ΕΤΕπ | 200 | 280 | 250 |

3. Προβλέψεις δημοσιονομικής εκτέλεσης για τα οικονομικά έτη 2011 έως 2013

Η Επιτροπή και η ΕΤΕπ έχουν επικαιροποιήσει, για καθεμία από τις χώρες ΑΚΕ[5] και τις ΥΧΕ[6], τις προβλέψεις των αναλήψεων υποχρεώσεων και πληρωμών για τα έτη 2010 και 2011. Το αποτέλεσμα και το ποσό των συνεισφορών που απαιτούνται για τη χρηματοδότηση του ΕΤΑ για τα έτη 2011 έως 2013 απεικονίζονται στα παραρτήματα 1 έως 3 , όπου συγκρίνονται με τα αριθμητικά στοιχεία που παρατίθενται στην ανακοίνωση του Ιουνίου 2011[7].

Η ΕΤΕπ υπογραμμίζει ότι η εκτίμηση του υπολοίπου στα τέλη του 2011 βασίζεται κυρίως σε πρόβλεψη των πληρωμών εξόφλησης κεφαλαίου και τόκων, σημαντικό μέρος των οποίων καθίσταται απαιτητό στα μέσα Δεκεμβρίου. Οι εν λόγω πληρωμές εξόφλησης είναι απρόβλεπτες και ενδέχεται να καταβληθούν πρόωρα ή με καθυστέρηση.

Οι συνεισφορές για το 2011 και το 2012 ανά δόση και ανά κράτος μέλος παρουσιάζονται στα παραρτήματα 4 και 5 .

ΠΑΡΑΡΤΗΜΑΤΑ

Παράρτημα 1 – Προβλέψεις ακαθάριστων αναλήψεων υποχρεώσεων [8] για την περίοδο 2011-2013 (σε εκατ. ευρώ)

[pic]

Παράρτημα 2 – Προβλέψεις ακαθάριστων πληρωμών [9] για την περίοδο 2011-2013 (σε εκατ. ευρώ)

[pic]

Παράρτημα 3 – Εκτιμώμενη δημοσιονομική κατάσταση για το 2011, 2012 και 2013

[pic]

Παράρτημα 4 – Συνεισφορές στο ΕΤΑ ανά κράτος μέλος για το 2011 (σε ευρώ) [pic]

Παράρτημα 5 (1ο μέρος) – Συνεισφορές στο ΕΤΑ ανά κράτος μέλος για το 2012 (σε ευρώ) [pic]

Παράρτημα 5 (2ο μέρος) – Συνεισφορές στο ΕΤΑ ανά κράτος μέλος για το 2012 (σε ευρώ) [pic]

[1] Εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, για τη χρηματοδότηση των ενισχύσεων της Κοινότητας σύμφωνα με το πολυετές δημοσιονομικό πλαίσιο για την περίοδο 2008-2013 βάσει της συμφωνίας εταιρικής σχέσης μεταξύ των ΑΚΕ-ΕΚ, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της Συνθήκης ΕΚ (ΕΕ L 247 της 9.9.2006, σ. 32).

[2] Δεδομένου ότι δεν υπάρχει συμφωνία για το δημοσιονομικό πλαίσιο όσον αφορά την περίοδο μετά το 2013 και ότι το πλαίσιο αυτό αναμένεται να έχει πραγματικό αντίκτυπο στα αριθμητικά στοιχεία εκτέλεσης, είναι προτιμότερη η μη παρουσίαση προβλέψεων για τις αναλήψεις υποχρεώσεων, τις πληρωμές και τις συνεισφορές για τα έτη 2014 - 2016 (Επιτροπή και ΕΤΕπ).

[3] Τα αριθμητικά στοιχεία για τα έτη 2014-2016 θα επικαιροποιηθούν μετά την έγκριση του δημοσιονομικού πλαισίου της περιόδου 2014-2020.

[4] Ακαθάριστα ποσά, δηλαδή δεν έχει γίνει αφαίρεση των αποδεσμεύσεων ή των εισπράξεων/ επανεισροών. Η προσέγγιση αυτή συνάδει με εκείνη που χρησιμοποιείται για τον γενικό προϋπολογισμό της ΕΕ.

[5] Χώρες της Αφρικής, της Καραϊβικής και του Ειρηνικού.

[6] Υπερπόντιες χώρες και εδάφη.

[7] COM(2011)334 τελικό της 09.06.2011.

[8] Ακαθάριστες αναλήψεις υποχρεώσεων, δηλαδή δεν έχει γίνει αφαίρεση των αποδεσμεύσεων.

[9] Ακαθάριστες πληρωμές, δηλαδή δεν έχει γίνει αφαίρεση των εισπράξεων.